Държавен вестник, бр. 107, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  107
 
 1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение 
За придобиване на трета степен на професионална квалификация по професията „Зелени 
технологии, кръгова икономика и устойчиво развитие“ от Списъка на професиите за професионално 
образование и обучение, утвърден от министъра на образованието и науката със Заповед № РД09-
2230 от 09.08.2024 г., изискванията за входящото минимално образователно равнище към 
кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
 
Придобилите трета степен на професионална квалификация по професия „Зелени 
технологии, кръгова икономика и устойчиво развитие“ могат да изпълняват следните основни 
трудови дейности – анализ и обработка на отпадъци, сортиране и класификация на отпадъци 
(пластмаси, метали, биоотпадъци), разработване на системи за рециклиране (механични, 
химически, биологични методи), извличане на ценни материали, контрол върху състоянието на 
околната среда и източниците на замърсяване; прилагане на пиро- и хидрометалургия за 
преработка на сложни отпадъци, използване на ензими и микроорганизми за разграждане на 
пластмаси, утилизация на соларни панели и ветрогенератори и др. В своята професионална дейност 
специалистът по „Зелени технологии, кръгова икономика и устойчиво развитие“ участва в 
разработването и прилагането на биоразградими материали – алтернатива на пластмасите, търси 
възможности за повторна употреба и удължаване на жизнения цикъл на определени продукти. 
Екологичният мониторинг е друга ключова дейност на лицата, придобили трета степен на 
професионална квалификация по професия „Зелени технологии, кръгова икономика и устойчиво 
развитие“. Тя включва оценка на устойчивостта и анализ на екологичния отпечатък, изготвяне на 
отчети и прилагане на екорегулации. В зависимост от заеманата длъжност и съответните 
правомощия лицето може да взема решения с цел подобряване състоянието на околната среда.  
Специалистите в областта на зелените технологии и кръговата икономика изпълняват 
редица практически задачи за внедряване на екостандарти и обучение на заинтересованите страни 
като разделяне на отпадъци, намаляване на енергийния отпечатък, използване на екотехнологии 
(например слънчеви панели, рециклиращи системи), икономия на енергия и вода. 
Лицата, придобили трета степен на професионална квалификация по професия „Зелени 
технологии, кръгова икономика и устойчиво развитие“, поемат отговорност за: работата на малък 
екип, изпълняващ конкретни дейности по екологичен одит, мониторинг и контрол; изготвянето на 
анализи, изводи и предложения за отстраняване или намаляване вредното въздействие на 
човешката дейност върху околната среда. В своята дейност те подготвят анализи, информация и се 
консултират с лица, отговорни за дейностите, свързани с опазване на околната среда.  
 
За успешно упражняване на професията специалистът, придобил трета степен на